Cap risc amb les vacunes del papil·loma a Catalunya — Ajuntament de Ripollet\n/ Cap risc amb les vacunes del papil·loma a Catalunya\nCap risc amb les vacunes del papil·loma a Catalunya https://www.ripollet.cat/actualitat/noticies/11887 https://www.ripollet.cat/actualitat/noticies/11887/@@images/image/preview\nCap risc amb les vacunes del papil·loma a Catalunya\nEl departament de Salut de la Generalitat de Catalunya ha garantit que les vacunes contra el papil·loma humà subministrades a Catalunya són totalment segures, ja que no tenen cap relació amb un lot subministrat a valència, que ha provocat efectes advers en dues persones vacunades.\nPer tant, seguint les recomanacions del Ministerio de Sanidad y Consumo es continua vacunant amb tota normalitat contra el virus del papil·loma humà en les escoles de Catalunya. Fins aquesta data s'han distribuït a Catalunya 68.933 dosi de vacuna enfront el virus del papil·loma humà que corresponen a la administració de les dues primeres dosi de la vacunació. Actualment s'està procedint a l'administració de la segona dosi a les escoles. Fins aquest moment no s'han notificat efectes adversos significatius. El Departament de Salut està en contacte amb el Ministerio de Sanidad y Consumo, l'Agencia Nacional del Medicamento i la resta de Comunitats Autònomes i d'acord amb ells es fa un seguiment exhaustiu del procés de vacunació.\nIgualment, la Agencia Nacional del Medicamento, en coordinació amb la empresa fabricant de la vacuna, ha ordenat la retirada del canal farmacèutic de totes les possibles dosi distribuïdes del lot amb que ha provocat els dos casos de València.\nVacunació sistemàtica enfront el VPH\nLa incorporació de la vacunació contra el VPH s'ha fet a Espanya seguint les decisions establertes el 10 d'octubre de 2007, al Consell Interterritorial del Sistema Nacional de Salut on es va acordar, per unanimitat, la inclusió de la vacuna contra el VPH dins del calendari de vacunacions de l'SNS, que ratifica l'acord de la Comissió de Salut Pública de 26 de setembre de 2007. L'acord especifica que la vacuna s'ha d'administrar a les noies en una única cohort (un any de naixement o un curs escolar) seleccionada entre els 11 i els 14 anys d'edat i abans del 2010.\nA Catalunya, la vacunació s'està duent a terme en l'àmbit escolar a noies de sisè curs d'educació primària, nascudes el 1997. La vacunació és un element més dins de les estratègies globals de prevenció del càncer de cèrvix, complementari a la prevenció secundària mitjançant les citologies periòdiques, que caldrà realitzar també en les persones vacunades. També és molt important recordar la importància d'utilitzar preservatiu en totes les relacions sexuals, com prevenció de qualsevol tipus d'infecció de transmissió sexual.\nLes vacunes enfront el virus del papil·loma humà disponibles són segures. Han estat autoritzades per les agències reguladores EMEA i AEMPS, on el procediment de registre implica una exigència molt alta respecte a la seguretat. Els assaigs clínics realitzats en desenes de milers de persones han demostrat un bon perfil de seguretat, equiparable a altres vacunes. A nivell internacional es ve utilitzant en més de 57 països, amb una experiència d'ús de més de 32 milions de dosis posades. Totes les agències reguladores a nivell estatal i internacional (FDA; EMEA , AEMPS, etc) afirmen que la vacuna és segura.


Myrurgia - Viquipèdia, l'enciclopèdia lliure\n41° 24′ 04″ N, 2° 10′ 20″ E / 41.401168°N,2.172110°E / 41.401168; 2.172110Coord.: 41° 24′ 04″ N, 2° 10′ 20″ E / 41.401168°N,2.172110°E / 41.401168; 2.172110\nMyrurgia és una empresa de perfumeria, fundada a Barcelona el 1916, sobre la base d'una empresa familiar, per Esteve Monegal i Prat. Des de l'any 2000 és propietat de Puig, empresa catalana de moda i perfumeria. L'edifici on està situada és una obra protegida com a Bé Cultural d'Interès Local.\nL'edifici conegut com a antiga Fàbrica Myrurgia va ser projectat per l'arquitecte Antoni Puig i Gairalt en 1927, per encàrrec d'Esteve Monegal Prat i enllestida l'any 1929.\nL'edifici es localitza en una illa de cases de la dreta de l'Eixample de Barcelona, emmarcada pels carrers de Provença, Sicília, Mallorca i Nàpols. Construït en una parcel·la poligonal, presenta tres façanes obertes als carrers Nàpols (número 238) i Mallorca (número 351), tot estant l'angle creat per aquestes vies, el frontis més rellevant que -projectat en xamfrà- acull l'accés principal a l'edifici.\nAquesta nau industrial amb oficines és un dels millors exemples de la producció arquitectònica catalana dels anys 20 i 30 del segle xx, no vinculada a l'ortodòxia del GATCPAC. Es caracteritza per la seva estètica funcionalista de formes simètriques i marcada horitzontalitat, especialment representativa en el cas de les finestres.\nL'edifici està concebut a partir d'una estructura de pilars i jàsseres metàl·liques que permeten crear una planta lliure on predomina l'espai i la diafanitat i a la que contribueixen els celoberts i els lluernaris de les cobertes.\nConsta de dos nivells d'alçat, on destaca molt especialment la marcada horitzontalitat de les façanes, accentuada pel cos de finestres corregudes desenvolupades als dos pisos de l'edifici. Les finestres responen a un model d'obertures metàl·liques fabricades en sèrie que s'uneixen entre si a través de perfils en forma de "T" i a l'estructura de l'edifici amb altres en forma de "L". Aquest sistema dona origen a les grans panys murals que donen unitat al conjunt i permeten disposar d'una il·luminació uniforme a l'interior. Aquestes finestres es configuren com un element corregut que giren en el xamfrà, tot quedant interrompudes en aquest frontis, on es localitza la gran portalada d'entrada a l'edifici.\nEl xamfrà es configura com un element de rellevància estructural dins del conjunt, no solament pel tractament diferenciat de les obertures sinó per la major alçada que presenta. Així la planta baixa es reserva per l'entrada, amb una triple porta que dona accés a un vestíbul a doble alçada, el qual rep també llum de les finestres disposades al primer pis d'aquest frontis en xamfrà. A sobre d'aquest cos de finestres es desenvolupa l'últim pis, on s'obre un finestral allargat que va de banda a banda del mur.\nActualment l'edifici es troba força modificat. Cap a la banda del carrer Nàpols, s'hi ha construït recentment (2010) un hotel - "Illa Myrurgia"- que ocupa part de la parcel·la original de l'antiga fàbrica. També la banda del xamfrà ha estat objecte de reformes, i avui dia acull les oficines de l'empresa Puig, propietària de la finca des de l'any 2000. La planta baixa d'aquesta zona es presenta avui dia com un espai molt diàfan al que s'accedeix a través d'un espai de recepció localitzat al darrere del vestíbul principal. Aquest àmbit, a manera de caixa de vidre, disposa de dos nivells on es distribueixen les taules de treball del personal de Puig i que es comuniquen per una escala de nova fàbrica.\nTal com ja s'avançava, un dels espais més rellevants del conjunt -i aparentment l'únic conservat del projecte original- és el vestíbul. L'accés a aquest espai es realitza a través d'una porta de tres obertures que es remata amb tres plafons de bronze amb relleus on es representen escenes de temàtica clàssica i a sota dels quals es conserva el rètol "Fábrica Myrurgia". Hem de destacar també la tanca de ferro de la porta que amb línies geomètriques molt puristes contribueixen a crear una senzilla decoració, inexistent a la resta de la façana. Un cop traspassada la porta s'accedeix al vestíbul que es configura com un espai autònom, de doble alçada, d'acurat disseny art déco i voluntat monumental. Aquesta monumentalitat es fa visible a través de l'escala de doble tram, de marbre que condueix a les oficines del primer pis. Actualment dues catenàries tanquen l'accés a l'escala.\nDestaca l'ús de materials nobles i de gran qualitat com el marbre que es combina amb les baranes de llautó i la fusta dels arrambadors localitzats a sengles costats de l'escala. Aquests elements disposats en angle, presenten una porta i un banc -també de fusta- adossat a l'estructura els quals es rematen a la part superior amb una finestreta i un plafó on es pot llegir en lletres estil Déco "Myrurgia Perfumes".\nL'empresa Myrurgia va ser fundada l'any 1916 per l'escultor català Esteve Monegal Prat, destinada a la producció de perfums i productes cosmètics.\nLa fàbrica es va construir entre 1928-1930 amb un projecte d'Antoni Puig i Gairalt que anticipa el llenguatge modern i racionalista a través de l'organització dels espais, el tractament de la llum, la retolació i el mobiliari.\nDestaca especialment l'escultura d'estil art déco realitzada per Monegal, president i fundador de la firma Myrurgia i reconegut escultor català, que originalment presidia el vestíbul.\nL'any 1929 l'edifici va rebre el Premi d'Arquitectura del Concurs d'Edificis Industrials i Comercials per estar equipat amb unes de les instal·lacions més modernes.\nUn incendi va causar grans danys a la fàbrica el diumenge 21 de juny de 1964. Iniciat a les 9:14, les flames van afectar ràpidament als dipòsits d'alcohol, provocant grans explosions. Els Bombers de Barcelona van demanar reforços, i hi van acudir bombers fora de servei, i bombers de Badalona. Granollers, Sabadell i Terrassa. L'incendi es va propagar per la zona de cartonatge, destruint finalment el 50% de la planta baixa i les plantes primera i segona.\nL'any 1996, els veïns i les entitats del barri es van mobilitzar en contra del projecte de construir una benzinera i un poliesportiu privat d'elit als terrenys de l'antiga fàbrica de Myrurgia.\nL'any 2000 l'empresa fou adquirida pel Grup Puig, que des de llavors té instal·lades en l'edifici les seves oficines.\nL'any 2010 l'illa on es localitza la finca es va veure immersa en una polèmica per la construcció de l'edifici que ocupa una part de la parcel·la original de la fàbrica. En aquestes dates, a la cantonada del carrer Nàpols i Provença, es construí un edifici que en origen estava destinat a residència d'esportistes i que finalment es va convertir en un hotel de quatre estrelles "Illa Myrurgia" i un gimnàs.\n↑ 1,00 1,01 1,02 1,03 1,04 1,05 1,06 1,07 1,08 1,09 1,10 1,11 1,12 1,13 1,14 «Myrurgia». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 desembre 2017].\n↑ «Incendi en una fàbrica de perfumeria». ¡Alarma!, juliol-agost 1964, pàg. 17-19.\nA Wikimedia Commons hi ha contingut multimèdia relatiu a: Myrurgia\n«Myrurgia». Cercador Patrimoni Arquitectònic. Ajuntament de Barcelona.\nGuia temàtica Biblioteca ETSAB: Fàbrica Myrurgia\nObtingut de «https://ca.wikipedia.org/w/index.php?title=Myrurgia&oldid=30397846»\nEmpreses de perfum\nEdificis racionalistes de Barcelona\nLa pàgina va ser modificada per darrera vegada el 26 juny 2022 a les 12:41.


Tast de novetats discogrÃ fiques a Sant Quirze\nEl Tasta SQV sâ€™acompanya de propostes musicals dâ€™artistes i formacions del poble\nLa gastronomia santquirzenca ve acompanyada de la cultura en aquesta ediciÃ³ 2020 del Tasta SQV des de casa. Enguany, la ciutadania podrÃ gaudir de tres actuacions en lÃnia de tres artistes i formacions santquirzenques que acaben de publicar els seus respectius discs. Les actuacions es podran seguir al canal Youtube i al canal IGTV del perfil dâ€™Instagram de lâ€™Ajuntament.\nDesprÃ©s de dos discs i mÃ©s de 200 concerts liderant el grup Animal, Gerard Aledo ha comenÃ§at una nova aventura en solitari. El passat mes de maig va presentar un nou EP que porta per tÃtol â€œObrint els ullsâ€œ i que es pot escoltar a les plataformes digitals. Les noves canÃ§ons mostren la part mÃ©s Ãntima, propera i emotiva dâ€™Aledo sense deixar enrere les canÃ§ons mÃ©s corejades dels Ãºltims anys.\nInspirats en la mÃºsica dels 60 i 70, Corcs Ã©s molt mÃ©s que un duet. Carreguen amb la responsabilitat de sonar amb la potÃ¨ncia i l'energia d'una banda sencera i fan servir tot el cos per aconseguir-ho. Oriol Cases i Joan Sobrevals ens porten un so fresc, energÃ¨tic i molt ballable en un espectacle que no deixa indiferent a ningÃº. Ens presenten el seu disc "Una altra excepciÃ³".\nAlan Y Nadie, Ã©s un projecte personal del santquirzenc Ã€lex Pont. DesprÃ©s de crÃ©ixer i viure moltes experiÃ¨ncies amb AlQuadrat, va decidir comenÃ§ar una aventura en solitari i deixar anar la seva llibertat creativa mÃ©s personal. El passat mes de febrer va publicar a les plataformes digitals el seu primer disc "SonrÃe", amb 11 canÃ§ons molt personals amb un estil mÃ©s pop rock del que ens tÃ© acostumats. Alan Y Nadie tambÃ© te ganes de tornar als escenaris i donar al pÃºblic un directe mÃ©s enÃ¨rgic.\nRecordeu que ja podeu fer directament la comanda del menÃº o plats que vulgueu degustar a la pÃ gina web www.tastasqvacasa.cat. NomÃ©s cal que indiqueu el dia i hora per passar a recollir-la al local o rebre-la al domicili. Fins al 24 de juny els restauradors i establiments participants fan propostes gastronÃ²miques, excepte el 22 de juny, jornada que es destinarÃ exclusivament als tasts de vins i cerveses virtuals. Es tracta dâ€™ iniciatives a les quals us podeu apuntar tambÃ© mitjanÃ§ant el web del Tasta. Les comandes del tast de vins i cerveses es podran fer fins divendres 19 de juny, per tal que es puguin portar a casa les ampolles dilluns.


POLÍTICA DE PRIVACITAT - Farmacia Sala\nEn compliment del Capítol II de la llei 34/2002, LSSICE, els informem que la present pàgina web és propietat de FARMACIA SALA C.B. d’ara en endavant també el Prestador, amb domicili a Plaça Mercadal, 35 bajos 25600 – Balaguer (Lleida) , CIF E25810169 , i telèfon de contacto: 973 44 50 87 , i -email: farmacia@farmaciasala.es FARMACIA SALA C.B. com responsable del present LLoc Web i de conformitat amb el que disposa la normativa vigent en matèria de protecció de dades personals, el Reglament (UE) 2016/679 de 27 d’abril de 2016 (RGPD) relatiu a la protecció de les persones físiques pel que fa al tractament de dades personals i a la lliure circulació d’aquestes dades, la Llei Orgànica 15/1999, de 13 de desembre, de Protecció de Dades de Caràcter Personal (LOPD) i per la Llei 34/2002, de 11 de juliol, de Serveis de la Societat de la Informació i del Comerç Electrònic (LSSICE), té implementades totes les mesures de seguretat, d’ índole tècnica i organitzatives, establertes en el Reial Decret 1720/2007 de 21 de Desembre, (que desenvolupa la LOPD) per garantir i protegir la confidencialitat, integritat i disponibilitat de les dades introduïdes.A efectes del que preveu la LOPD, FARMACIA SALA C.B. li informa que les dades que voluntàriament ens està facilitant seran incorporades als nostres sistemes d’informació amb la finalitat de realitzar les gestions comercials i administratives necessàries amb els usuaris de la web; Les operacions previstes per realitzar els tractaments són els següents: respondre a les consultes i/o proporcionar informacions requerides per l’ Usuari; realitzar les prestacions de serveis i/o productes contractats o subscrits per l’ Usuari; realitzar totes aquelles activitats pròpies de FARMACIA SALA C.B. pel present avís legal ressenyades i remetre el butlletí de notícies de la pàgina web.El firmant garanteix la veracitat de les dades aportades i es compromet a comunicar qualsevol canvi que es produeixi en els mateixos.El Prestador, mitjançant asterisc (*) en les caselles corresponents del formulari de contacte, li informa d’aquesta obligatorietat a l’ Usuari, indicant quines dades són necessàries. Mitjançant la indicació i introducció de les dades, l’ Usuari atorga el consentiment inequívoc a FARMACIA SALA C.B. per a procedeixi al tractament de les dades facilitades en pro de les finalitats mencionades.El no facilitar les dades personals sol·licitades o el no acceptar la present política de protecció de dades suposa la impossibilitat de subscriure’s, registrar-se o rebre informació dels productes i serveis del prestador.De conformitat amb el que disposen les normatives vigents en protecció de dades personals, el prestador està complint amb totes les disposicions de les normatives RGPD i LOPD per al tractament de les dades personals de la seva responsabilitat, i manifestament amb els principis descrits a l’art. 5 del RGPD i a l’art. 4 de la LOPD, pels quals són tractats de manera lícita, lleial i transparent en relació amb l’interessat i adequades, pertinents i limitats al que necessari en relació amb els fins per als quals són tractats.El Responsable garanteix que ha implementat polítiques tècniques i organitzatives apropiades per aplicar les mesures de seguretat que estableixen el RGPD i la LOPD per tal de protegir els drets i llibertats dels Usuaris.D’ acord amb aquestes normatives, doncs, li informem que té dret a sol·licitar l’accés, rectificació, portabilitat i supressió de les seves dades i la limitació i oposició al seu tractament dirigint-se a Plaça Mercadal, 35 bajos 25600 – Balaguer (Lleida) , enviant un correu electrònic a farmacia@farmaciasala.es , indicant com Assumpte: “LOPD, Drets ARCO”, i adjuntant fotocopia del seu DNI o qualsevol mitjà anàleg en dret, tal i como indica la llei. Té dret a enretirar el consentiment prestat en qualsevol moment. La retirada del consentiment no afectarà a la licitud del tractament efectuat abans de la retirada del consentiment. També té dret a presentar una reclamació davant l’autoritat de control si considera que poden haver-se vist vulnerats els seus drets en relació a la protecció de les seves dades (agpd.es).\nCONFIDENCIALITAT i CESSIÓ DE DADES A TERCERSLes dades que ens faciliti es tractaran de forma confidencial. El prestador ha adoptat totes les mesures tècniques i organitzatives i tots els nivells de protecció necessaris per a garantir la seguretat en el tractament de les dades i evitar la seva alteració, pèrdua, robatori, tractament o accés no autoritzat, atès l’estat de la tecnologia i naturalesa de les dades emmagatzemades. Així mateix es garanteix també que el tractament i registre en fitxers, programes, sistemes o equips, locals i centres compleixen amb els requisits i condicions de integritat i seguretat establertes en la normativa vigent.\nFARMACIA SALA C.B. no cedirà les dades personals a tercers, excepte per obligació legal No obstant això, en el cas de ser cedits a algun tercer es produiria una informació prèvia sol·licitant el consentiment exprés per tal cessió. L’ entitat responsable de la base de dades, així com els que intervinguin en qualsevol fase del tractament i/o les entitats a les qui se’ls hagi comunicat -en tot cas sempre amb la corresponent autorització atorgada per l’usuari-, estan obligades a observar el secret professional i a l’adopció dels nivells de protecció i les mesures tècniques i organitzatives necessàries al seu abast per garantir la seguretat de les dades de caràcter personal, evitant, en la mesura del possible, accessos no autoritzats, modificacions il·lícites, sostraccions i/o la pèrdua de les dades, a fi de procurar el corresponent nivell de seguretat dels fitxers del prestador, segons la naturalesa i sensibilitat de les dades facilitades pels usuaris del present Lloc Web.\nACCEPTACIÓ I CONSENTIMENTL’ Usuari declara haver sigut informat de les condicions sobre protecció de dades de caràcter personal, acceptant i consentint el tractament automatitzat dels mateixos per part de FARMACIA SALA C.B. en la forma i per a les finalitats indicades en la present Política de Protecció de Dades Personals.Per tant, a l’ utilitzar aquest formulari per contactar amb FARMACIA SALA C.B. , està autoritzant expressament la utilització de les seves dades per l’enviament de comunicacions comercials, per qualsevol mitjà (incloent correu electrònic), podent anul·lar aquesta autorització quan ho desitgi, dirigint-se a FARMACIA SALA C.B. a través dels mitjans establerts.A través d’ aquesta Política de Privacitat li informem que les fotografies que estiguin penjades a la web són propietat de FARMACIA SALA C.B. incloent les dels menors, en les que, per a l’ obtenció d’aquestes, s’ha obtingut el consentiment previ dels pares, tutors o representants legals mitjançant la signatura dels formularis realitzats a l’ efecte pels centres en els quals els menors formen part. No obstant això, els pares, tutors o representants dels menors, com titulars de l’exercici dels drets d’aquests, i sempre previ requeriment formal per escrit, poden indicar la negativa a l’ús de la imatge del menor; en aquest cas, la imatge es mostrarà pixel·lada.\nEXACTITUD I VERACITAT DE LES DADESL’ usuari és l’ únic responsable de la veracitat i correcció de les dades que remeti a FARMACIA SALA C.B. exonerant al Prestador de qualsevol responsabilitat al respecte. Els usuaris garanteixen i responen, en qualsevol cas, de l’ exactitud, vigència i autenticitat de les dades personals facilitades, i es comprometen a mantenir-los degudament actualitzats. L’ usuari accepta proporcionar informació completa i correcta en el formulari de registre o subscripció.\nCONTINGUT DE LA WEB I ENLLAÇOS (LINKS) FARMACIA SALA C.B. es reserva el dret a actualitzar, modificar o eliminar la informació continguda en la web, podent, inclús, limitar o no permetre l’ accés a la informació. FARMACIA SALA C.B. no assumeix cap tipus de responsabilitat per la informació continguda en les Webs de tercers a les que es pugui accedir pels “links” o enllaços des de qualsevol pàgina Web propietat del prestador.La presencia de “links” o enllaços només tenen finalitat informativa i en cap cas suposa cap suggerència, invitació o reconeixement sobre els mateixos.\nSUBSCRIPCIÓ AL BLOG DE FARMACIA SALA C.B. En el cas que l’usuari es subscrigui al blog, li informem que les dades aportades seran tractades per gestionar la seva subscripció al blog informatiu amb avís d’actualització i que es conservaran mentre hi hagi un interès mutu per mantenir la fi del tractament. Quan ja no sigui necessari per a tal fi, es suprimiran amb mesures de seguretat adequades per garantir la seudonimització de les dades o destrucció total dels mateixos. No es comunicaran les dades a tercers, excepte obligació legal.\nCANVIS EN LA PRESENT POLÍTICA DE PRIVACITAT FARMACIA SALA C.B. es reserva el dret a modificar la present política per adaptar-la a novetats legislatives o jurisprudencials.\nCORREUS COMERCIALSD’acord amb la LSSICE, FARMACIA SALA C.B. no realitza pràctiques d’ SPAM, per tant, no envia correus comercials per e-mail que no hagin sigut prèviament sol·licitats o autoritzats per l’ Usuari. En conseqüència, en cada un dels formularis de la Pàgina Web, l’ Usuari té la possibilitat de donar el seu consentiment exprés per a rebre el nostre Butlletí, amb independència de la informació comercial puntualment sol·licitada.\nLEGISLACIÓAmb caràcter general les relacions entre FARMACIA SALA C.B. amb els Usuaris dels seus serveis telemàtics, presents en aquesta Web, estan sotmesos a la legislació i jurisdicció espanyoles a la que es sotmeten expressament les parts, essent competents per la resolució de tots els conflictes derivats o relacionats amb el seu ús els Jutjats i Tribunals de Lleida.\nFarmacia Sala C.B.\nPlaça Mercadal, 35 bajos\nTelf: 973 44 50 87\nEl nostre horari d’atenció és\nde 9:30 a 13:30 i\nde 16:30 a 20:00 hores\ni Dissabtes únicament per reforç:


El PP critica que els estrangers hagin de netejar les platges de s’Illot i Porto Cristo – Revista07500\non 29/09/2021 29/09/2021 la imatge\nEl PP critica que els estrangers hagin de netejar les platges de s’Illot i Porto Cristo\nEl Partit Popular de Manacor ha fet arribar als mitjans de comunicació una fotografia i un vídeo enregistrats aquest passat cap de setmana a les platges de s’Illot i Porto Cristo. A les imatges es veu com persones estrangeres, pel seu compte, decideixen netejar el seu redol de platja d’algues seques. “Un fet que, per una banda ens alegra, ja que demostra l’estima que tenen per la nostra terra; però per altra ens entristeix”, explica el grup popular.\n“Amb aquestes imatges es fa evident la deixadesa de l’equip de govern envers les platges del municipi; i també allò que esperen aquells que ens visiten. Una demanda, la de tenir els arenals nets, que és compartida també per la majoria de veïnats i veïnades de Manacor”. “Ens agradaria molt que aquestes imatges no s’haguessin de tornar a repetir, això significaria que qualsevol persona que visités les nostres platges les trobaria netes i en condicions”, conclou el PP manacorí.\nPrevious Article L’Ajuntament acaba la restauració de la façana de la Torre de ses Puntes\nNext Article El cineclubisme setmanal torna a Manacor després de 20 anys


Mesures sanitaries davant el Coronavirus | Gran Hotel Reymar\nEl benestar i la salut dels nostres hostes i treballadors es el nostre compromís\nPLA INTEGRAL I COMPROMIS DEL GRAN HOTEL REYMAR PER A LA SEGURETAT DELS NOSTRES CLIENTS I COL.LABORADORS\nEl GRAN HOTEL REYMAR vol que, gaudir de les seves vacances sigui la seva única preocupació. Amb l’objectiu de mantenir aquest Compromís, hem establert un pla d’actuació en col·laboració amb les empreses gestores dels plans d’autocontrol, especialistes en assessoria, auditoria i formació en salut i seguretat en la industria turística, Altimir y Prevencicat, seguint les recomanacions de la OMS (organització Mundial de la Salut) i fonamentant-nos en l’ordre SND/399/2020 de 9 de maig de 2020 del Ministerio de Sanidad en col·laboració amb l’ICTE (Instituto de Calidad Turística Española).\nHem considerat important la formació del nostres treballadores per assegurar el coneixement i la posada en marxa de tots els protocols, processos i mesures adoptades.\nAquest pla d’acció es un document en constant evolució que s’anirà actualitzant segons les mesures que sobre seguretat i higiene adoptin les autoritats competents.\nLa seguretat i higiene en les nostres instal·lacions sempre ha estat una prioritat per a nosaltres assegurant els més alts estàndards i mesures preventives per a que la seva estança sigui el més segura, però ara més que mai estem extremant i reforçant totes les mesures.\nCOMPROMISOS AMB ELS NOSTRES CLIENTS I TREBALLADORS:\nEls nostres clientes, el seu benestar i salut són la nostre màxima prioritat. Per això, hem pres una sèrie de mesures i protocols de neteja, higiene i distancia física per garantir la seguretat dels nostres hostes i de tot el nostre equip.\nHem reforçat la intensitat i freqüència del protocol de neteja i desinfecció de les habitacions, zones comuns i àrea del personal d l’hotel.\nS’han establert controls sanitaris tant per el nostres treballadors com dels espais de l’hotel per garantir la seguretat del nostres hostes en tot moment.\nSom conscients que algunes de les mesures adoptades, modifiquen el confort habitual que els nostres clientes gaudien durant la seva estada a l’hotel. Els hi preguem entenguin la necessitat de les mateixes i les complexin degudament en benefici de tots.\nMESURES PREVENTIVES DE NETEJA I SEGURETAT:\nAl GRAN HOTEL REYMAR, treballem amb estàndards de neteja i higiene molt exigents.\nPer això hem revisat els nostres processos, ampliant la freqüència i les mesures de desinfecció per donar cobertura a les noves circumstàncies de salut i seguretat actuals.\nAquests processos s’apliquen a totes les àrees de l’hotel, per garantir als nostres clients una estada segura, que a continuació els hi expliquem:\n• Hem reformat el protocol de neteja i desinfecció, amb especial atenció als elements amb alt nivell de contacte: telèfon , poms, aixetes ,comandament TV, etc.\n• Hem augmentat el temps de ventilació durant el procés de neteja\n• Oferim la possibilitat de refusar el servei de neteja durant la seva estada (però amb un màxim de dos nits)\n• Hem eliminat impresos prescindibles i revistes informatives. A recepció podran facilitar-li tota la informació necessària.\n• Reduïm els amenitis a gel y xampú, posant a la seva disposició, a recepció, altres productes que se li lliuraran degudament desinfectats.\n• Els productes del minibar, seran a la seva disposició prèvia petició, així com els bullidors d’aigua per a major seguretat.\n• Hem eliminat tots els elements decoratius de l’habitació no essencials (coixins, plaids,) com a mesura d’higiene.\n• Rentem la roba i les tovalloles a més de 60º, amb programes especials que garanteixen la màxima higiene i desinfecció.\nPer vetllar per la correcta aplicació d’aquestes mesures, hem establert controls específics de supervisió i auditoria.\n• Realitzem una higienització continua dels elements, dispositius, superfícies i mobiliari que poden estar en contacte amb els nostres clients.\n• Hem establert un aforament màxim i mesures necessàries per assegurar el distanciament social.\n• Desinfectem totes les targetes d’apertura de habitacions per lliurar-les amb total seguretat.\n• L’utilitzem d’EPI'S, mascaretes per part del personal així com mampares protectores\n• Disposem dels EPI’S per els nostres clients, d’us obligatori en les zones comuns de l’hotel i sempre que no es puguin guardar els 2 mts de distanciament social.\n• Hem implementat els sistema de check-in online a la nostra plana web\n• Hem implementat els nous sistemes de seguretat i distancia física:\n- Pantalla de metacrilat\n- Marques de distancia física en les zones d’espera.\n- Bústia especial de recollida de claus en el Check-out\n• Com mesures informatives, trobaran quadres informatius de les mesures higiènico sanitàries a seguir.\nAnimem als nostres clients a realitzar el Check-in online amb la finalitat de reduir el temps d’espera a la seva arribada a.\nEn el restaurant i bar:\n• Esmorzar: S'ofereix mitjançant bufet assistit amb la màximaseguretatsanitària.\n• Dinar i Sopar, des de 1961 els nostres menús servits a taula\n• Hem eliminat els elements decoratius i hem reforçat la neteja i desinfecció de vaixella, coberteria i estovalles.\n• Hem reordenat els mobiliari per guardar les distancies recomanades.\n• Si es necessari l’horari d’esmorzar, dinar i sopar s’ampliarà i adaptarà. El personal gestionarà l’entrada al restaurant i guiarà als clients a la seva taula\n• Es posa a disposició gel hidroalcohòlica l’estrada del restaurant i bar, d’ us obligatori\n• Realitzem una higienització continua de les superfícies i del mobiliari que poden estar en contacte amb els nostres clients.\n• Hi ha un panell d’informació, a l’entrada dels restaurant, on hi ha les normes d’us de la instal·lació i d’accés, per a que els clients les llegeixin abans d’entrar i que són d’obligat compliment.\nA les zones d’us comú de l’hotel:\nActualment, moltes zones d’us comú de l’hotel tenen l’aforament limitat o accés restringit. Lamentem la incomoditat que això pugui causar-li. Es la nostre responsabilitat complir les normes indicades per les autoritats, en benefici de protegir la salut dels nostres hostes i treballadors. Els hi preguem estiguin atents a les indicacions de cada àrea.\n• Hem reordenat el mobiliari de les zones d’us comú (hall, restaurant, bar salons i terrasses) per guardar les distàncies físiques recomanades.\n• En els lavabos de les zones comuns tenen un assecador de mans d’aire, i informem de les hores de neteja i desinfecció.\n• Tenen gel desinfectant a totes les zones de l’hotel\n• SPA: l’accés a aquesta zona esta restringit. Consultin a recepció si es possible, l’ús del mateix en forma individual i sota demanda.\n• Ventilació diària de totes les zones.\n• Limitació dels aforaments màxims establerts per tal de garantir la distància social de seguretat.\n• S’intensifica el manteniment i la depuració de l’aigua per garantir la seva optima qualitat.\n• Es redistribueix el mobiliari deixant una distancia mínima de seguretat entre les hamaques.\n• Incrementem la freqüència de neteja i desinfecció de la zona de piscina i el seu mobiliari.\nCOMPROMESOS AMB EL NOSTRE EQUIP:\n• HIGIENE: La higiene de mans se considera una de les mesures més efectives per evitar la propagació de gèrmens i prevenir el contagi per COVID-19. Instem als nostres treballadors i recomanem als nostres hostes a realitzar un rentat de mans freqüent amb aigua i sabó. Hi ha gels desinfectants a les zones de treball per al seu us regular.\n• PREVENCIÓ: El nostre personal s’està sometent a test diagnòstics del Covid-19. A més cada dia a la seva arribada a l’hotel es sotmeten a controls de temperatura. Tot l’equip usa elements de protecció com guants i mascaretes. L’equip de neteja a més du bates protectore\n• FORMACIÓ: Tots el nostre equip han rebut formació especifica en higiene i seguretat front al Covid-19.\n• INFORMACIÓ: Les mesures de neteja, higiene i seguretat han estat auditades i controlades per les empreses gestores dels plans de control de seguretat i higiene en el treball, ALTIMIR I PREVENCICAT.\n• ZONES PRIVADES O BACK OFFICE: en les zones de treball del personal hem aplicat el mateix reforç en les mesures de higiene i seguretat, així com s’apliquen les mateixes normes de distanciament.\nMESURES GENERALS SANITARIES RECOMEDADES ALS NOSTRES HOSTES:\n• La higiene de les mans, realitzar un rentat de mans freqüent amb aigua i sabó i l’us del desinfectants de que hi ha ales zones comunes de forma regular.\n• És obligatori l'ús de mascaretes en les zones comuns i dins de l’hotel.\n• Tapar-se la boca en estossegar, amb el colze o mocadors d’un sol us.\n• Respectar les mesures de distanciament físic incorporades a l’hotel mitjançant una senyalització excepcional. Mampares de protecció i reorganització del mobiliari.\n• Facilitem informació en els diferents punt de l’hotel sobre les normes de prevenció\n• Aconsellem l’ús de guants en les seves sortides de l’hotel\nActualitzat Octubre de 2021


Federación Anarquista 🏴 Noticias anticapitalistas y informaciones libertarias Amy Goodman: “Jo no soc aquí per protegir el poder” – Federación Anarquista 🏴\nAmy Goodman (Nova York, 1957) és tot un referent del periodisme independent estatunidenc. Democracy Now! (DN), el popular programa informatiu diari que va cofundar i presenta, s’emet a Internet i en més de 1.500 emissores de ràdio i de televisió d’arreu del món. La cadena d’emissores independents que el difon ha patit censures i fins i tot atemptats del Ku Klux Klan (KKK) pel fet de tractar de temes que l’extrema dreta voldria silenciats. Goodman reivindica el poder del periodisme per desactivar els discursos d’odi: a més de no fer de caixa de ressonància dels missatges de l’extrema dreta, aposta per donar veu a aquells qui els mitjans convencionals exclouen per desmuntar així estereotips i prejudicis. Denuncia la complicitat de les grans corporacions mediàtiques dels EUA en l’ascens al poder de Donald Trump, i recalca la importància dels mitjans independents i lliures que no estan subjectes a interessos econòmics. Llicenciada en Antropologia a Harvard, ha rebut reconeixements destacats, com el Right Livelihood 2008. El seu periodisme honest, compromès, valent i planer li ha valgut el respecte del públic i de la professió.\nQuè va fer que t’embarquessis en el projecte de Democracy Now!?\nDemocracy Now! va néixer fa 25 anys. Era el 1996 i hi havia eleccions presidencials als EUA. Quan em van trucar per demanar-me si volia presentar el programa, jo era en un soterrani a Haití. Allà també hi havia eleccions, i les estava cobrint. A Haití et podien matar només pel fet de dir que aniries a votar. Era molt arriscat: la gent s’hi jugava la vida, per un vot! I, malgrat això, hi va votar una gran majoria d’haitians. Així que, quan em van dir “Voldries cobrir les eleccions als EUA?”, primer hi vaig respondre que la majoria de la gent als EUA ni tan sols votava, i això que no havia d’afrontar les dificultats del poble haitià per fer-ho. Però precisament això és el que em va acabar de decidir, perquè em va fer reflexionar: per què la gent no votava en el país més poderós de la Terra? Ho volia descobrir.\nI ho vas descobrir?\nEn aquelles eleccions va votar menys de la meitat de la població. Mai vaig pensar que fos perquè la gent era indiferent, apàtica, sinó que simplement no estaven interessats a votar en les presidencials perquè sentien que en realitat no tenien cap elecció. Vam fer un seguiment molt proper, anant a parlar amb les persones, i vam descobrir i mostrar com estaven involucrades i compromeses amb els seus barris. I així vam començar.\nCom ho han de fer a la pràctica, els mitjans, per donar veu a les persones i als temes silenciats?\nEls mitjans hem de ser on hi ha les persones per poder-los donar veu, per tal que puguin expressar les seves opinions sobre les qüestions importants del dia a dia. Sempre he cregut que aquells a qui els importa si hi ha guerra o no, que es preocupen per les desigualtats del món, per la justícia racial i econòmica, per la crisi climàtica i pels drets LGTBQ, no són una minoria marginal. Tampoc són una majoria silenciosa, sinó una majoria silenciada, a la qual els grans mitjans han tapat la boca. I és per això que hem de recuperar els mitjans.\nGoodman va ser perseguida per les autoritats després de cobrir els abusos dels guàrdies de seguretat de l’oleoducte\nDakota Access contra els indígenes que s’hi oposaven, l’any 2016. Foto: Reed Brody\nDe fet, DN està completament finançat pels oients i espectadors, rebutja qualsevol contribució d’empreses públiques o privades o de governs. Aquest és un requeriment indispensable per poder fer periodisme lliure?\nUn important professor de periodisme [George Gerbner] deia que “les grans empreses de comunicació no tenen res a dir i tot per vendre”. I en aquest món creixen els nostres fills avui. És molt important que la base d’un mitjà sigui diversa i global; aquests són els principis bàsics de DN. Som un mitjà independent. La nostra història comença amb Pacifica Radio Network, fundada als EUA el 1949. El fundador, Lewis Hill, era un objector de consciència convençut que calia un mitjà que no estigués gestionat per les grans empreses de comunicació, que treuen profit de les guerres, sinó per periodistes i creadors, i finançat directament pels oients. I així va néixer Pacifica Radio. Primer a Berkeley, Califòrnia, el 1949; a Los Angeles, hi arribem el 1959; la WBAI, la meva cadena\naquí a Nova York, sorgeix el 1960, i després les emissores a Washington i Houston, Texas…\nI aquí apareix el Ku Klux Klan.\nQuan l’emissora de ràdio va començar a emetre, el 1970, al cap de poques setmanes el Ku Klux Klan va posar dinamita a la base del repetidor i el va fer saltar pels aires. Van caldre setmanes per reconstruir-lo i tornar a emetre. Després, el KKK hi va posar una quantitat d’explosius 10 vegades superior i va fer esclatar el repetidor en mil bocins. Van passar molts mesos abans que, al gener del 1971, aquest fènix ressorgís de les cendres i l’emissora KPFT tornés a emetre.\n“Quan sents parlar algú sobre la seva pròpia experiència s’afebleixen els estereotips que alimenten els grups d’odi”\nL’emissora lliure molestava molt el KKK…\nEl líder del KKK de la zona (crec que tenia el títol de Grand Dragon o Exalted Cyclop) va dir que aquell era l’acte del qual estava més orgullós. I crec que és perquè havia entès com són de perillosos els mitjans independents. Perquè donen veu a les persones, i quan sents parlar algú sobre la seva pròpia experiència, ja sigui un nen palestí, una mare israeliana o un oncle iraquià, s’afebleixen els estereotips que alimenten els grups d’odi. T’hi pots identificar. Crec que els mitjans poden ser la força de pau més gran a la Terra. En canvi, massa sovint són brandats com a armes de guerra.\nVau donar veu al periodista Mumia Abu-Jamal. Què va passar, quina és la seva història?\nVa ser molt al principi de DN. Mumia Abu-Jamal és un periodista afroamericà que havia sigut membre de les Panteres Negres i que aleshores es trobava al corredor de la mort, després de ser condemnat en un judici racista per l’homicidi d’un policia. Els grups en defensa dels drets humans reclamaven la repetició del procés injust. I emetíem les seves reflexions, no sobre el seu cas, sinó, per exemple, sobre la pena de mort. “La pena capital és el càstig per a qui no té capital”, deia Abu-Jamal. Vam considerar que, per debatre la pena de mort, hi havíem d’incloure algú que estigués en aquella situació. Necessitem sentir aquestes veus. El nostre deure com a periodistes és anar allà on hi ha el silenci. Qui està més silenciat que les persones que es troben a la presó dins la presó que és el corredor de la mort?\nL’emissió va generar molta controvèrsia i ens van fer fora de les emissores de Pennsilvània, que és on estava empresonat Mumia Abu-Jabal. Molta gent va protestar quan ens van deixar sense el programa.\nCom han d’informar els mitjans sobre l’extrema dreta per no fer-li d’altaveu?\nSent crítics, i no pas un instrument per transmetre els seus missatges. Però és que als EUA l’extrema dreta ha arribat fins a la Casa Blanca. Trump potser és un oportunista, un que no creu en res més que en ell mateix. Però, si alguna cosa és en el seu jo profund, és racista. I aquest racista que no condemna el KKK ha arribat a ocupar el rol més poderós del món. I s’ha de dir ben clar.\nQuan Trump iniciava la seva carrera a la presidència, el CEO de la CBS, Leslie Moonves, va dir: “Trump potser no és bo per a Amèrica, però és refotudament bo per a la CBS”. Trump (i parlar de Trump) ha donat molta audiència. Quin paper creus que han tingut els mitjans en el fort suport que va tenir i encara té?\nEls mitjans van crear Trump. Li van regalar milers de milions de dòlars en temps gratuït a la televisió. És per això que necessitem mitjans independents, per plantar cara de debò a qui és al poder o aspira al poder. Als EUA, el sistema de grans mitjans de comunicació està malalt. Quan es parla de desigualtats, els mitjans no poden estar finançats per bancs. Quan parlem de guerres, no podem estar finançats per productors d’armes. Ni quan parlem de sanitat, per farmacèutiques.\nDonald Trump fa un discurs a la Casa Blanca, el 6 de novembre del 2020. Foto: Reuters\nQuè en penses, del fet que les grans cadenes de televisió interrompessin el discurs de Trump per dir que mentia sobre les eleccions?\nEls mitjans no hi són només per transmetre discursos ininterromputs de candidats, sinó per criticar, per exigir responsabilitats a qui és al poder. Sigui Trump, Biden o qualsevol altre. No podem ser una plataforma perquè escampin les seves mentides. Perquè massa sovint veiem com les mentides s’emporten vides, com en el cas de la pandèmia de la Covid-19 i el fet que el president Trump fos un fanàtic anticiència.\nEl moment d’incertesa que estem vivint a causa de la pandèmia beneficia l’extrema dreta: la por i el racisme són més fàcils d’atiar en moments de crisi. Com haurien d’informar els mitjans sobre la crisi econòmica i social del coronavirus sense alimentar el discurs de l’extrema dreta?\nEls mitjans efectivament exerceixen un paper molt important en aquest moment històric. Recordo quan el president George W. Bush va intentar que no es veiessin els fèretres dels soldats morts a l’Iraq perquè creia que aquelles imatges posarien l’opinió pública en contra d’aquella guerra immoral i il·legal. Per això hem de mostrar les imatges, ensenyar i explicar què passa als hospitals, a les residències d’avis, als escorxadors, als camps de jornalers. Cal mostrar què estan suportant les persones que fan que aquesta societat funcioni; només d’aquesta manera poden arribar solucions.\nEn una feina que implica tanta exposició pública, algunes dones periodistes pateixen la síndrome de la impostora. Què els diries?\nEt refereixes al fet que tenen complex d’inferioritat, que senten que no valen prou?\nSí, o que ocupen un lloc que no els pertoca, per exemple.\nÉs que el patriarcat ha mantingut les dones apartades, fent-les sentir inferiors, i per això és tan important que obrim els mitjans a les dones, i a dones no blanques i de diferents classes econòmiques. Això farà que moltes dones d’arreu del món s’hi puguin veure reflectides. I no ho podem fer soles: cal sororitat i solidaritat.\n“Els periodistes hem de prendre una decisió fonamental: si volem representar l’espasa o l’escut”\nPer acabar, què és el més important que has après en la teva carrera com a periodista?\nConsidero el periodisme una responsabilitat extraordinària. Vaig ser corresponsal a Timor Oriental, un país que va ser ocupat per Indonèsia i que ha sobreviscut a les matances que els soldats indonesis feien amb armes estatunidenques contra la població civil indefensa. Recordo que la gent se m’apropava perquè creien que una periodista dels EUA podria protegir-los. Aquesta responsabilitat em va impactar fortament. Em va fer veure que hem de prendre una decisió fonamental: si volem representar l’espasa o l’escut. En aquella ocasió em veien com un escut, però massa sovint els mitjans formen part de la maquinària bèl·lica i no es pregunten què és just. I ho hem de fer sempre que informem del que sigui, per exemple, sobre les terribles desigualtats racials i econòmiques entre qui emmalalteix de la Covid-19 i qui no. Hem de decidir quin paper volem tenir en el món, i jo no soc aquí per protegir el poder.\nEl comité de empresa informa [ES] “Aquí para quedarse, aquí para luchar: pakibashing y racismo en la Inglaterra de los años 60-80s” No a l’ampliació del Port de València: Benefici per alguns, perjudicis per a totes. Carta de Valtònyc a Pablo Hasel: “Presó per a nosaltres, llibertat per a ells” La CGT exigeix la dimissió d’Eloi Badia i Francesc Jiménez per repressió sindical i passivitat en un cas d’assetjament per raó de sexe i laboral Entrevista a Tomás Ibáñez: «Nunca se toma el poder, sino que es el poder quien nos toma» EEUU: Poder supra-nacional y poder neofascista El lenguaje del poder. El poder del lenguaje Desde el campamento de Reubicación Nuevo Yibeljoj, las familias miembros de Las Abejas de Acteal, quienes aquí estamos en la resistencia Dog Soldiers: He aquí vuestra contracultura Andalgalá, a 11 años de la brutal represión, aquí se respira lucha «A un mes del juicio por el femicidio de Caro, estaremos aquí contando su historia»


Per Quim Curbet dimecres, de maig 12, 2010\nEl temps es mou en compartiments estancs. El mecanisme que acciona la vida de la gent no és el mateix que empeny el pas dels núvols i dels ocells. No és igual el temps que bressola les fulles dels arbres i el que remou constantment el tràfec de les ciutats. No és el mateix el temps empantanegat del silenci, que el temps enfollit del soroll. Hi ha indrets on el temps es gronxa suaument i altres on es precipita sense aturador. Quaranta anys per alguns és tota una vida i per altres no són res, és el cas del grup Tr3s Qu4rts de Banyoles.\nDiumenge passat van començar el seu concert a l’Auditori de la ciutat de l’Estany parlant del temps, d’un temps sincrònic, barrejat, on tot passa simultàniament, perquè és el temps d’una pàtria que té per territori la música. Aquell temps, com el nostre, s’esgota, però mentrestant aquí els fills de puta s’engreixen. Uns fills de puta que el grup van personificar només començar l’acte en un capgròs, repartint bitllets de 500, que tenia una semblança extraordinària amb l’antic amo del Palau de la Música Catalana.\nCarles Hereu i Jaume Boix són l’ànima d’aquest grup interdisciplinari que transgredeix impunement l’ordre de les preposicions, que funda països que només existeixen en la imaginació de cadascú i que canten amb l’ànima i amb el cor, perquè han descobert el secret fundacional de la modernitat: que el mitjà és el missatge. Animats per aquest ressort profund i gairebé màgic que incorporaven de sèrie molts dels músics dels anys seixanta i setanta del segle passat, el grup Tr3s Qu4rts va anar desgranant durant més d’una hora i mitja les cançons del seu repertori i alguna més d’inèdita d’un musical encara per estrenar i que porta per títol Les cançons de Perduda.\nAcomboiats, entre altres, per la veu càlida de Belin Boix, ens van venir a dir amb aquest concert que el temps ho arregla tot, un temps que corre per les seves venes però que no s’estanca, un temps que els manté vius a ells i que ens fa viure a nosaltres. És un temps que neix cada dia en el mar de Santorini i que mor entre núvols de cendra més enllà de les costes d’Irlanda. És un temps que s’escola, entre els colors de l’estany de Banyoles, imitant els sons de l’infinit. El grup Tr3s Qu4rts, mereixedor de més alta glòria que l’aplaudiment de veïns i coneguts, va acabar per mitjà d’un missatge, del qual ells en fan bandera i que és un advertiment: “que el coratge no ens mati i que la covardia no ens paralitzi”.


Diblogacions: Llengua i Déu.\nHistòricament han cregut els pobles importants, o aquells que han arribat a tenir un gran aparell estatal, que res és casual, i que per tant, Déu està amb ells. En la seua extensió, han aixafat altres pobles, majorment minoritaris en principi per poblament i posteriorment discriminats per la seua alteritat i dominació, donant lloc així a la sinèrgia dual entre minoritari i minoritzat.\nVegem alguns exemples. Vicent Sanchis, a la seua recent obra Valencians encara, cinquanta anys després de Joan Fuster, guanyadora dels XXIII premi Carles Rahola d’assaig, diu:\n“Al meu pare, cavaller de la ciutat de València, que em va dir que no pregava en valencià perquè Déu no l’entendria” (op.cit. Ed. Proa, pàg. 11, preàmbul).\nA l’Alguer, mal que bé i amb no pocs entrebancs per part de la població sardòfona i la que propugna l’italià com a lingua franca, el català va sobrevisquent en boca d’uns quants voluntaristes com el pare Nughes, que un parell de voltes per setmana canta missa en “alguerès”, tenint com a resultat situacions com la que Guido Sari, al seu llibre El català de l’Alguer, una llengua en risc d’extinció, recull:\n“Durant la celebració d’una de les dues misses que s’oficiaven a l’Alguer (...), una senyora, que va entrar a l’església quan la missa ja havia començat i que només després d’un minuts va adonar-se que no era en italià, va preguntar a qui tenia al seu , costat fent referència a la llengua que certament sentia com a estranya, si aquelles pregàries tenien la esperança de ser escoltades per Déu” (op.cit. Eds. La Busca, pàg. 57, línees 15-22).\nUn poc més enllà, a l’Europa Oriental hui en dia majorment eslavòfona o de parla grega, també ocorren i han ocorregut situacions semblants. És ingenu pensar que només a la Europa Occidental s’ha parlat llatí perquè a la Europa Oriental amb capital a Constantinòpolis (actual Estambul turc), la llengua de la cancelleria i església era el grec. Això només inclou les classes dirigents. Les legions i colons romans, val a dir el poble baix, a banda dels substrats locals que es van romanitzar, parlaven llatí; val a dir van conservar el llatí o derivats romànics d’aquesta llengua com el romanès o el dàlmata, mentre el poder no els hi va imposar un altra, i vet ací de nou “la mà de Déu”:\n“Fanatic zelos, Kosma (...) spunea oamenilar ca trebuie sa se roage lui Dumnezeu numai in greaca, Dumnezeu foloseste aromana numai când vorbeste diavolului!” (Weigand, 1895: I, 146, recollit ací en l’obra col•lectiva Aromânii, istoria, limba destin, coordonada per Neagu Djuvara. Op.cit. Ed. HUMANITAS, pàg. 161, línees 25-28).\n*Traducció- “fanàtic zelós, Kosma (...) deia a la gent que cal pregar-li a Déu només en grec, Déu utilitza l’aromanès només quan parla amb el dimoni/diable!”\nPer aromanès entenem la llengua neollatina parlada als territoris al sud del Danubi car al nord hi trobem el romanès, llengua normalitzada amb un estat al darrere, Romania. Ambdues llengües estan tan íntimament relacionades que hi ha qui parla d’una com a dialecte de l’altra, tot i que molt probablement es tracte d’interacció mútua, a la qual cal afegir un mateix substrat comú, el llatí. Ara bé, el romanès com a tal, al nord del Danubi, on disposa d’un estat propi, no es troba amenaçat de desaparició, mentre que l’aromanès, repartit entre Bulgària, Grècia, Macedònia, Sèrbia, Croàcia i Albània, es troba virtualment extint. Qui no vulga veure una relació causa-efecte entre la possessió d’un estat i la normalització lingüística, està accelerant el procés de pèrdua de la seua pròpia parla. La gent no és muda, naix amb la capacitat de comunicar, i acabarà fent-ho en la llengua que més senta o veja al seu voltant, que sol ser –casualment?- aquella que posseeix major nombre de parlants i te al darrere un estat o institucions més poderoses.\nPostscriptum- poc abans de la caiguda del Califat de Còrdova, un poeta, probablement Ibn Hazm, car cite de memòria, deia que a diferència de com sol ser habitual, el seu món, el seu regne, es desfeia pel centre en comptes de fer-ho per les vores com sol ser habitual. La observació és però acurada, atès que tant en el cas del valencià respecte del català o del alguerès i fins i tot de l’aromanès respecte del grec en els exemples citats, estem en els cas de llengües en situació perifèrica. El nostre perill és doblement evident perquè a banda de ser perifèria del català, arrisquem ser centre del castellà, la llengua que ja més sentim parlar al nostre voltant, a les nostres capitals, als nostres centres més poblats i/o poderosos.\nEtiquetas: Alguer, arromaní, català, Déu, grec, llengua, llengua de Déu, País Valencià


L’Ajuntament pren noves mesures per promoure el comerç i l'economia local i minimitzar els efectes de la COVID-19 - Ràdio Sant Andreu\nHome / Actualitat Sant Andreu Barca / L’Ajuntament pren noves mesures per promoure el comerç i l’economia local i minimitzar els efectes de la COVID-19\nL’Ajuntament pren noves mesures per promoure el comerç i l’economia local i minimitzar els efectes de la COVID-19\nPosted by: Radio Sant Andreu in Actualitat Sant Andreu Barca, Destacats, Especial Coronavirus SAB, Societat novembre 13, 2020\t455 Views\nEl consistori subvencionarà amb 30 euros les compres que es facin a la ciutat i també ha aprovat en el ple extraordinari celebrat avui divendres una ajuda directa de 500 euros als comerciants i autònoms que s’han vist obligats a tancar els seus negocis amb motiu de la pandèmia.\nL’Ajuntament de Sant Andreu de la Barca ha aprovat avui noves mesures per donar suport als comerciants i empresaris afectats per la pandèmia de la covid-19 i per promoure el comerç local.\nEl ple municipal, reunit de manera extraordinària, ha aprovat per unanimitat aquestes mesures que tenen com a finalitat reactivar l’economia de la ciutat.\nL’AJUNTAMENT SUBVENCIONARÀ AMB 30EUROS LES COMPRES QUE ES FACIN A LA CIUTAT\nEl consistori ha reservat un pressupost de 70.000 euros per subvencionar les compres a la ciutat.\nD’aquesta manera, les persones que facin una compra a qualsevol establiment de Sant Andreu de la Barca per un valor de 30 euros o més rebran una targeta de crèdit carregada amb 30 euros que podran gastar a qualsevol establiment no essencial de la ciutat.\nLa iniciativa preveu donar una targeta per persona i l’Ajuntament preveu mobilitzar un volum de negoci d’entre 150.000 i 200.000 euros.\nAJUTS DE 500 EUROS A COMERCIANTS I AUTÒNOMS QUE S’HA VIST OBLIGATS A TANCAR ELS SEUS NEGOCIS\nL’Ajuntament també ha aprovat donar una ajuda directa de 500 euros als comerciants i autònoms que s’han vist obligats a tancar els seus negocis amb motiu de la pandèmia.\nL’objectiu d’aquests ajuts, amb un pressupost de 85.000 euros, és ajudar a petits negocis, molts d’ells unipersonals, vinculats al sector de la restauració i el comerç.\nPrevious: COVID-19 Cinc sectors comercials, esportius i d’oci de Sant Andreu de la Barca analitzen l’impacte de l’allargament de les mesures restrictives\nNext: Àudio del Ple Municipal Extraordinari de Sant Andreu de la Barca del 13 de novembre de 2020


Locazione Turistica Des Alpes.3 Canazei Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nLocazione Turistica Des Alpes.3-, Canazei, Canazei, Itàlia, 38032 - Veure al mapaNotable7,1Basada en1comentariLocazione Turistica Des Alpes.3Veure més fotosVeure més fotosVeure totes les 24 fotos\nSi el que està buscant és per un hotel ben situat a Canazei, no busqui més enllà de Apartment Canazei 2. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Apartment Canazei 2 és compromet a que la seva estada sigui el més còmoda possible. Les carecterístiques més important de l'hotel inclouen habitació familiar, ascensor. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb balcó/terrassa, rentadora a cada habitació. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Apartment Canazei 2 no troba competidors en cap categoria.\nCal que informeu el Des Alpes 7 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 200 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


Treball per projectes a l'educació infantil i primària - Institut de Ciències de l'Educació de la UAB - UAB Barcelona\nTreball per projectes a l'educació infantil i primària\nAdreçat a: professorat d'educació infantil i d'educació primària.\nDurada: 20 hores (6 sessions de 3 hores + 1 sessió de dues hora).\nCalendari: dilluns del 25 de febrer al 8 d'abril de 2019.\nLloc de realització: Facultat de Ciències de l'Educació de la UAB. Aula 44.\nProfessorat: Sonia Garrido, Conchi Lobillo, Patricia Rey.\nCodi curs: 3997/1\nEl que pretenem amb aquest curs és compartir i reflexionar sobre el treball per projectes. Parlarem sobre què entenem nosaltres sobre el treball per projectes i presentarem diverses experiències realitzades a l'escola Joan Salvat Papasseit de Santa Coloma de Gramenet i de l'escola Samuntada de Sabadell. Alhora que escoltarem diverses pràctiques d’aula d’altres centres.\nDurant el curs aportarem diferents models de com treballar per projectes i del que tot això implica. S'intentarà generar debats sobre possibles inquietuds, experiències... que aportin les persones assistents i això ens permetrà la reflexió sobre aquesta manera de treballar.\nPensar i ampliar la visió i les pràctiques sobre projectes vinculats al treball competencial.\nProcés comunicatiu. Què entenem per treball per projectes.\nEl treball per projectes. Planificació i execució.\nAnàlisi d'un projecte. Fem bones preguntes.\nDocumentació d'un projecte.\nSessions teòriques alternades amb pràctiques d'aula dels assistents per poder ser reflexionades conjuntament.


Mario Monti és esbroncat en la seva visita a la zona del terratrèmol d'Emília-Romanya\nEl primer ministre d'Itàlia ha rebut crits d'alguns ciutadans per la poca acció de l'Estat i per fer de la regió un "cercle mediàtic"\nEFE Roma Actualitzada el 22/05/2012 13:34\n260x366 Mario Monti en la seva visita a un campament de damnificats pel terratrèmol. / ELISABETTA BARACCHI / EFE Mario Monti en la seva visita a un campament de damnificats pel terratrèmol. / ELISABETTA BARACCHI / EFE\nEl primer ministre italià, Mario Monti, ha estat rebut amb algunes esbroncades aquest dimarts a la seva arribada a Sant'Agostino, una de les localitats més afectades pel terratrèmol de 6 graus a l'escala de Richter que va arrasar el nord d'Itàlia la matinada de diumenge.\nEl cap de l'executiu tecnòcrata ha arribat al matí a aquesta localitat de la regió d'Emília-Romanya, pels carrers de la qual Monti ha fet un recorregut ràpid, acompanyat pel president regional, Vasco Errani, i pel cap de Protecció Civil, Franco Gabrielli.\n"Sobretot he volgut dur el sentit de proximitat del govern, amb totes les seves estructures, a aquestes famílies i aquestes poblacions, tan afectades en els seus sentiments, però també en la seva activitat diària", ha dit el primer ministre als periodistes en una breu al·locució pels carrers de Sant'Agostino.\n"He notat –i això m'ha agradat molt– l'òptim sistema de col·laboració entre les diferents estructures i un grandíssim desig de tornar el més aviat possible a la vida normal per part de la població afectada. És un altre exemple de la forta vitalitat que Emília-Romanya ofereix a Itàlia", ha afegit.\nInstants abans, Monti havia estat rebut amb escridassades i consignes de "lladres, quedeu-vos a casa" per un grup de veïns afectats pel sisme, que ha causat set morts, una cinquantena de ferits i uns 5.000 evacuats. Aquest mateix grup de veïns ha al·ludit també a l'impost sobre béns immobles reintroduït per l'executiu de Monti, que hauran de començar a pagar els propers dies, en un moment en què gran part de les cases de la localitat es troben inhabitables pel terratrèmol.\nMonti "podria quedar-se a casa. Ha vingut perquè això és un cercle mediàtic. Tenim molts problemes. Hi ha ràbia i por. D'un Estat s'espera el que l'Estat hauria de fer: xiulem per expressar el nostre descontentament", ha comentat una veïna als mitjans italians.\nEl primer ministre ha qualificat de "greus" els danys causats pel sisme i ha apostat per ajudar que l'activitat productiva torni a arrencar en la regió, la patronal de la qual calcula pèrdues d'"alguns centenars de milions d'euros" i on només una de cada quatre naus industrials està en disposició de tornar a l'activitat.\nMonti ha recordat que a primera hora de la tarda presidirà a Roma un Consell de Ministres per declarar l'estat d'emergència a la zona, mesura que permetrà un dispositiu millor per atendre els afectats i intentar que els desallotjats tornin tan aviat com sigui possible als seus domicilis.\nEls evacuats que s'allotgen en campaments provisionals han hagut de passar una nova nit amb tremolors de terra contínues, a causa de les rèpliques que no s'aturen i que, en les 24 hores posteriors al gran terratrèmol, es van comptabilitzar en unes 200.


Moncofa suspèn les festes patronals de Sant Antoni Abat per la COVID-19\nL' Ajuntament ha cancel·lat els actes programats del 2 al 12 d'octubre i el sopar de penyes del 26 de setembre\nL' Ajuntament de Moncofa suspèn les festes patronals de Sant Antoni Abat 2020 a causa de la situació actual marcada per la pandèmia de la COVID-19. L'Ajuntament, junt amb la Comissió de Festes han acordat cancel·lar tots els esdeveniments programats entre el 2 i el 12 d'Octubre així com el sopar de penyes que enguany estava prevista per al 26 de setembre.\nMaria Teresa Alemany, regidora de festes, ha assegurat que les circumstàncies marcades pel virus impedeixen celebrar actes multitudinaris i no es posarà en risc la salut de ningú. Alemany ha dit que respecte als actes religiosos, no hi ha res confirmat i es comunicará la seua celebració segons la data i la situació en la qual es troben.\nPer la seua part, l'alcalde de la localitat, Wences Alós Valls, ha mostrat el seu desconsol per la cancel·lació de les festes patronals: “És tracta d’una decisió dolorosa, però la seguretat i la salut dels nostres veïns és lo primer. La suspensió dels festes no sols és la no celebració d’actes festius, sinó que comporta a més unes conseqüències econòmiques per als establiments de Moncofa".\nL' Ajuntament ha assenyalat que convocara a la Junta Local de Seguretat per a vigilar que es compleixen totes les mesures de seguretat durant les dates assenyalades i garantir que els veïns de Moncofa segueixen la normativa de prevenció per la COVID-19.\nCovid-19 festes Moncofa suspensió


Associació Judo Alt Empordà: CADA COP MÉS UNITS\nPublicat per Miquel Riera a 23:58\nsalut miki, encerts i sort en la nova etapa lluny del gym body, una forta abraçada del teu company i amic Carles Ferràndez\n17 d’agost de 2008, a les 9:40\nAixò que us ajunteu tota la comarca és molt interessant!\nEm sembla que sou l'única comarca de catalunya que ho feu...\n17 d’agost de 2008, a les 23:22\nGracies , tinc molts projectes que penso que en aquesta nova etapa els podre tirar endavant. Peró , sens dubte , el més important per poder realitzar-los , és el fet de tenir el soport dels companys i amics.\nOstres, és una pena això del gym body, som tants els què hem crescut (tant com a judokes com com a persones) en aquest gimnàs. Molts hi hem passat molts anys i serà difícil d'oblidar. Però ara toca mirar endevant, i la decisió que has pres és de les millors que podies fer. Els anys que vaig compartir amb tu i amb tots van ser molt bons, sort en tot el que fàcis miki!!!!!\nUrigoooooool del barça!! (Te'n recordes? jeje)\nApa Miki, una abraçada fortíssima!\nuri (oriol morales)\n21 d’agost de 2008, a les 23:22\n5 de juny de 2009, a les 4:44


Super 8 Cincinnati Cincinnati (OH) Estats Units - Ofertes d'hotels amb els MILLORS DESCOMPTES EN LÍNIA Fer un comentari al lloc web\nSuper 8 Cincinnati330 Glensprings Drive, Altres, Cincinnati (OH), Estats Units, 45246 - Veure al mapaPuntuació dels comentaris6,0Basada en1comentariSuper 8 CincinnatiVeure més fotosPiscinaVeure més fotosVeure totes les 36 fotosPuntuació de la ubicació 6,0Veure al mapa6,0UbicacióParticularitats que li encantaranWi-Fi gratuït en totes les habitacionsaire condicionataparcament de cotxes\nSobre l'allotjamentDescripcióPer als viatgers què vulguin captar les imatges i els sons de Cincinnati (OH), Super 8 Cincinnati és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Per opcions de turisme i atraccions locals, no es necessita anar enfora ja que l'hotel gaudeix proximitat a Golf Ranch Tri-County, Cincinnati Mills, Poble de Greenhills. El Super 8 Cincinnati, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, escriptori, despertador, telèfon, TV satèl•lit/cable a cada habitació. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Super 8 Cincinnati.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxes Serveis i comoditatszona de fumadors Per als nenshabitació familiar Accésinstal.lacions per a minusvàl.lidss'admeten animals de companyia Disponible a totes les habitacionsempolles d'aigua de cortesia Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal presentar un document d'identitat amb foto i una targeta de crèdit durant el registre d'entrada. Totes les peticions especials estan subjectes a la disponibilitat del dia del registre d'entrada. Aquestes peticions no es poden garantir i poden comportar suplements. Els clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements.Mostrar més


Bloc d'en Jaume Oliveras Malla: de gener 2017\nSANTI VIDAL: NO T'HAS EQUIVOCAT TANT, COM ELS QUI T'ESTIMAVEN ARA ET RENEGUEN!\nConec al jutge Santiago Vidal des de fa molts anys. Concretament, des que exercia de jutge titular del jutjat Penal 1 de Sabadell cap a mitjans dels anys noranta. Coincidiem en moltes vistes on jo exercia com advocat. normalment dels acusats, tot i que en alguna ocasió també ho era de l'acusació particular.\nEl seu tarannà dialogant, obert, afable, preservant sempre els drets de la part que considerava més feble..., els seus principis a l'hora d'interpretar qualsevol situació amb equitat, equanimitat, sentit de la Justícia i preservant sempre per damunt de qualsevol sospita la presumpció d'innocència, van fer que mantinguessim una molt bona relació professional, però també personal. Si a tot plegat li afegim que era un dels pocs jutjats on podies expressar-te en català sense que ningú et mirés extrany o que et demanéssin que canviéssis de llengua perquè el fiscal, el secretari.... o qui fos, havien arribat feia poc temps de les espanyes i que no entenien el català, van fer que sempre em vingués de gust anar a celebrar els judicis on em correspongués amb ell, i que em sabés molt greu que marxés cap a l'Audiència Provincial de Barcelona, com a conseqüència d'un més que merescut ascents en la judicatura.\nD'ell no n'havia sabut res més, fins que, cap a mitjans de 2007, ens vam retrobar en una vista a l'Audiència que, vam aprofitar per saludar-nos de nou. I és així que, he anat seguint sempre amb interès el seu trajecte personal i professional. Les seves sentències, les seves intervencions en els mitjans..., i com no, la seva entrada en Política arran del procés sobiranista i les seves conviccions clares a favor de la independència, la defensa del català i la posterior participació en la redacció d'una bona proposta de Constitució catalana, o llegint el seu llibre sobre els set pecats capitals de la justícia espanyola, molt ben explicats ara fa un parell d'anys en el Pa amb Tomàquet Cultural organitzat per la revista Quatre Pins al restaurant can Duran, on vam aprofitar per tornar a rememorar vells temps. Sabent de les seves conviccions d'esquerres, tot i que m'hagués agradat més que s'hagués decantat per una altra opció política, no vaig dubtar en senyalar el seu nom a la butlleta de les eleccions al senat, juntament amb els altres dos noms de Democràcia i Llibertat, en els únics comicis que permeten llistes obertes. I ja no ens haviem tornat a trobar fins a la concentració del 15 d'octubre de 2015, quan el President Mas va haver d'anar a declarar al TSJC com a imputat pel 9N.\nTot el que ara ha sortit a la llum, fa molt temps que ho ha vingut explicant sense embuts. Tots ho hem sentit, ho hem vist en diferents videos al Youtube... Tots coneixem quines idees de futur tenia per a la Justícia de la República catalana independent., i encara no he entès les raons dels que es fan els escandalitzats! El que sí sabem és que tenia molt clar que li corresponia a ell, per la seva gran credibilitat i prestigi, explicar com s'està preparant tot el procés de transició cap a la independència i les estructures del nou Estat. conscient com està que el Senat espanyol no serveix absolutament per a res, i que havent estat suspès per a exercir com a jutge, podia emprar el seu temps en divulgar els avenços cap a les noves estructures.\nAra tothom el desqualifica. Segueixo mantenint intacta la meva idea sobre la seva gran personalitat i l'enorme contribució al procés que ha suposat la seva participació com expert en qüestions judicials. Algun dia no gaire llunyà sabrem agraïr la seva ajuda. I és que, és evident que, els qui el van portar en un pedestal ara amagaran el cap sota l'ala dient allò que, mira que en som de responsables que en menys de vint-i-quatre hores l'hem fet dimitir i l'hem enviat a casa d'una puntada. Sí, els mateixos que el passejaven per pobles i ciutats perquè expliqués el que, per haver-ho publicat un periodista en un mitjà espanyol, sembla que els provoqui extranys efectes d'una perversió política inacceptable. Però, no era això el que li demanàveu que expliqués? Algun dia sabrem valorar i entendre el bé que ens ha fet a nosaltres, i el mal que ha fet als responsables espanyols quan, de cop i volta, han descobert que el que en Santi Vidal ha explicat, no sé si exagerat o no, però que és veritat, i que només faltaria que no ho fos!\nTreballar per la independència amb un enemic com Espanya en front, vol dir que hi ha qui ha de vetllar perquè alguns estats ens donin suport en arribar el moment més crític. Que algú ens haurà de finançar els primers temps de la independència. que cal saber a qui tenim a favor i a qui en contra. Quins jutges són els que, arribat el moment, ens faran costat i quins ens posaran més pals a les rodes. Que la desconexió ha d'estar molt ben pensada. Que les dades fiscals no són tan difícils d'obtenir, si hasta el sr. "Google" les té totes!\nPer tant, es digui el que es digui, a mi em ve de gust reconèixer la gran feina del jutge Vidal tant en l'àmbit de la Justícia com en el de la Política. I que, ningú es preocupi: els fets li donaran la raó!\nPublicat per Bloc d'en Jaume Oliveras Malla a 3:35\nPLE GENER 2017: MÉS GESTIÓ DEL GOVERN, MÉS SOROLL QUE POLÍTICA I MÉS RESPOSTES QUE NO PAS PREGUNTES\nUn cop celebrat el primer ple ordinari de l'any, fent un repàs mental del seu contingut (que no continent), arribes a la conclusió que sort que hi ha un govern que segueix treballant pels interessos de la gent del poble. Ho dic perquè, a la vista de segons quines intervencions, interpel·lacions o preguntes, hom pot pensar que hi ha qui cerca el soroll, el conflicte sense més, la contradicció entre els grups del govern i d'altres maniobres, amb l'únic objectiu del desgast polític permanent; essent els interessos de la gent en l'última cosa que de vegades es pensa.\nI és que, malgrat tot, cal centrar-nos en les deu propostes debatudes que figuraven a l'ordre del dia de la sessió, deixant de banda tot el que es refereix a les preguntes formulades així com determinades intervencions relacionades amb algunes mocions, que potser caldrà analitzar més endavant d'una forma més detallada, això, sempre que no m'agafi un atac de mandra i ho deixi estar.\nEn primer lloc, es va aprovar per unanimitat una relació de preus públics de determinades activitats de l'àrea de Joventut. En definitiva, el que s'aconsegueix és l'equiparació de preus en les activitats semblants que es porten a terme a l'Espai Jove l'Escorxador i a l'Escola municipal de Música. I és que, es donava la paradoxa que la mateixa activitat en un àmbit o en un altre tenia un preu diferent, i el que no pot ser és que s'entri en una mena de competència pels preus entre àrees diferents de l'Ajuntament.\nEs va aprovar un conveni subscrit entre els taxistes de tretze municipis diferents, entre els quals hi ha el nostre, per a la prestació del servei de forma unificada, al mateix temps que s'aprovaven les seves tarifes pel 2017.\nAltres qüestions com la renovació del Jutge de Pau per als propers quatre anys, l'adhesió del nostre Ajuntament al protocol per a l'abordatge de la violència masclista aprovada pel Consell Comarcal del Vallès Occidental, o l'anomenat Document Únic de Protecció Civil Municipal, Duprocim, que ve a unificar els diferents plans d'emergència municipal en un sol document, d'acord amb les darreres prescripcions legals.\nLa nostra regidora, Laura Navarro, va portar al plenari unes bases renovades que venen a modificar els antics Premis a l'Emprenedoria, dels que s'en van celebrar dues edicions, l'any passat va servir per posar al dia i estudiar amb profunditat l'objecte i finalitat dels mateixos, de tal manera que ahir, el que es va aprovar per ampla majoria, són unes noves bases, no ja per a uns premis sino per a un autèntic concurs pel foment de l'emprenedoria. Aquestes noves bases recullen molts dels elements que, des del nostre grup s'havien reclamat en anteriors edicions. I, per exemple, ja només van destinats a emprenedors del nostre poble i no als qui es trobin dins l'àmbit de l'Eix Riera de Caldes. Hi ha forces novetats, com: la distinció entre empreses o autònoms que faci fins a cinc anys que es van crear i els de nova implantació. Els imports econòmics que s'hi destinen són molt superiors als d'abans i es controlarà i supervisarà que els diners que rebin els projectes guanyadors, siguin destinats realment a que es porti a terme allò que s'ha plantejat en la proposta presentada al concurs. O que, per part de l'Ajuntament es celebraran jornades d'ajud i assessorament a els emprenedors perquè puguin tirar endavant els seus projectes amb majors garanties d'èxit. En definitiva, un gran pas endavant, un gran treball de la Laura Navarro i el seu equip que, de ben segur, consolidaran encara més el gran servei que des del Palau Avança, es ve prestant a les empreses del nostre poble i als qui comencen nous projectes de futur.\nA l'apartat de les mocions, n'hi havia tres. Una d'ERC que cercava que l'Ajuntament fés el que ja està fent amb l'anomenat abocador de can Parera: Netejar-lo i denunciar les activitats il·lícites que s'hi porten a terme des dels anys vuitanta. És evident que l'Ajuntament fa el que pot dins les seves competències, que les denúncies ja estan cursades, que s'ha posat nova informació en mans del ministeri fiscal, que s'ha requerit a l'Agència catalana de Residus al respecte i que s'han fet estudis sobre el que hi ha enterrat, havent-se efectuat la neteja dels pneumàtics que hi havia sobre el terreny, això, a banda d'intensificar la vigilància policial. És a dir, molta de la feina que la regidora Marcuello quan n'era responsable durant la passada legislatura no va fer, i per què no dir-ho, molta de la que també s'hauria pogut fer durant el mandat 2007/2011 quan l'àrea de Mediambient es trobava en mans de qui ara demana actuar. Probablement, tots els governs hi han tingut responsabilitats, i tots podien haver fet més. Però, el que no es pot recolzar des del govern, és que es demani fer el que ja s'està fent!\nICV va presentar una moció en defensa de les persones afectades per la pràctica de les entitats bancàries en relació a les clàusules abusives en les hipoteques, que va rebre el suport unànim de totes les forces polítiques. I, el mateix respecte de la moció que ahir vaig reproduir en aquest blog pel que fa a l'adhesió del nostre Ajuntament a la campanya Casa Nostra és Casa Vostra procedent del Fons Català de Cooperació al Desenvolupament i les entitats municipalistes expressant la nostra més absoluta predisposició a acollir persones refugiades que fugen dels conflictes armats a la Mediterrània.\nPublicat per Bloc d'en Jaume Oliveras Malla a 10:34\nPALAU-SOLITÀ I PLEGAMANS AMB LA CAMPANYA CASA NOSTRA ÉS CASA VOSTRA\nAquest vespre, d'entre els diferents punts de l'ordre del dia del ple ordinari del mes de gener, és previst aprovar un acord per adherir-nos com a municipi a la campanya Casa Nostra és Casa Vostra i a la crida a participar a la manifestació del proper 18 de febrer a Barcelona, sota el lema: "Volem Acollir"!\nTranscric a continuació el text íntegre de l'acord en qüestió:\nDes de l'estiu de 2015 Europa assisteix a una greu crisi humanitària com a conseqüència del desplaçament forçat de centenars de milers de persones que escapen de l'horror de la guerra, esperant una nova vida digna.\nDes del primer moment, la immensa majoria d'ens locals catalans han mostrat la seva predisposició a acollir persones refugiades, malgrat no disposar de les competències d'asil, i han dedicat recursos per ajudar-les mitjançant la campanya d'emergència del Fons Català de Cooperació al Desenvolupament per ajudar a les persones que cerquen refugi a Europa, i sensibilitzar sobre la situació en que viuen i les causes que han provocat la seva fugida.\nMentre això passava, la majoria dels governs europeus i les institucions internacionals i de la Unió Europea han incomplert els acords signats sobre refugi i asil, mentre la societat civil catalana reaccionava mostrant la seva solidaritat activa, tot mobilitzant-se a l'hora de demanar a les institucions competents que obrissin vies segures per poder acollir persones refugiades.\nEn aquest sentit, ha sorgit a Catalunya la campanya unitària Casa Nostra És Casa Vostra, conformada per milers de persones a títol individual, col·lectius i moviments socials, ONG i empreses del sector cultural, amb l'objectiu de denunciar la situació que viuen les persones refugiades i migrants, aconseguir la sensibilització i mobilització de la ciutadania i demanar polítiques d'acollida reals i efectives a les institucions, sota el lema "volem acollir".\nLes entitats municipalistes catalanes han rebut la petició de la campanya Casa Nostra És Casa Vostra de fer tot el possible perquè el món local mantingui i reforci el seu compromís actiu ajudant les persones que necessiten protecció internacional, i es sumi a la seva iniciativa.\nPer tot això, des del Govern de l'Ajuntament de Palau-solità i Plegamans, es proposa l'adopció dels següents acords:\n· Declarar Palau-solità i Plegamans municipi adherit a la campanya Casa Nostra És Casa Vostra.\n· Sumar-se a la campanya de suport a l'acollida de població refugiada en trànsit a Europa víctima dels conflictes armats a l'àrea mediterrània del Fons Català de Cooperació al Desenvolupament.\n· Convocar a la ciutadania a mobilitzar-se assistint a la convocatòria de manifestació de la campanya Casa Nostra És Casa Vostra que es celebrarà a Barcelona el proper 18 de febrer.\n· Fer arribar aquest acord al Fons Català de Cooperació al Desenvolupament, a la Federació de Municipis de Catalunya, a l'Associació Catalana de Municipis, a la Campanya Casa Nostra És Casa Vostra, així com a les entitats socials del municipi.\nPublicat per Bloc d'en Jaume Oliveras Malla a 1:47\nMOLTES GRÀCIES, MESTRE ZORRILLA\nL'artista i professor de Belles Arts de Palau-solità i Plegamans, Manel Zorrilla, mor a l'edat de 88 anys\nL'artista de Palau-solità i Plegamans, Manel Zorrilla Giné, col·laborador habitual de l'Ajuntament en diferents projectes, docent a l'escola Folch i Torres, i professor de Belles Arts de centenars de veïns i veïnes, va morir dimecres a l'edat de 88 anys. La cerimònia del seu comiat s'ha celebrat avui, divendres 20, a les 15.30h a la parròquia de Santa Maria.\nZorrilla, nascut a Barcelona, va arribar a Palau-solità i Plegamans als anys 50 i des de sempre va estar lligat al món de l'educació, especialment de les Belles Arts. Va fundar la seva pròpia acadèmia a Barcelona on va ser-ne el director. L'artista i professor va estar molt vinculat amb entitats associatives de la vila, com Els Qu4trePins o l'Associació de Pessebristes, entre d'altres.\nEn el seu currículum figura haver estat copista oficial d'obres d'art i de figures del Romànic, autor de nombrosos treballs d'arquitectura i de desenes de dibuixos a ploma de masies catalanes. Zorrilla va ser el responsable, entre d'altres, del mural exposat en la Sala de Comú de l'Ajuntament de Palau-solità i Plegamans.\nL'artista i docent era molt conegut a la nostra vila per la seva faceta educativa en Belles Arts que va deixar empremta en molts vilatans i vilatanes, els quals van gaudir de les seves classes des de fa dècades i fins l'any 2006.\nPublicat per Bloc d'en Jaume Oliveras Malla a 9:22\nAPOSTEM DECIDIDAMENT PER LA COOPERACIÓ, AMB ONG LOCALS!\nL'Ajuntament i Palau Solidari signen un conveni per a la construcció d'una escola i una cuina al municipi peruà de Palcamayo\nLa regidoria de Cooperació i Solidaritat de l'Ajuntament de Palau-solità i Plegamans i l'Associació Cívica i Social Palau Solidari han signat un conveni pel qual el consistori invertirà 16.274,55 euros en un projecte de construcció de dues aules per a ús escolar i una cuina per donar servei a l'escola al municipi Palcamayo, al Perú. Els diners també serviran per a la formació del personal que ha de supervisar els hàbits d'higiene o alimentació des de la infància.\nL'Ajuntament de Palau-solità i Plegamans es compromet al finançament de fins a 16.000 euros per a la realització del projecte, mentre que l'Associació Palau Solidari aportarà la resta fins arribar als 16.274,55€. La signatura del conveni la van fer efectiva el passat mes de desembre l'Alcaldessa de Palau-solità i Plegamans, Teresa Padrós, i el president de l'Associació Palau Solidari-Camí Reial, Francisco Romera Ortiz.\nEl deteriorament de l'actual escola -amb una il·luminació deficient, finestres trencades, o les fustes del sostre podrides...- requeria una actuació imminent, segons la regidoria de Cooperació i Solidaritat. Tot apunta que les obres del nou centre i de la cuina començaran en els propers dies per deixar-les enllestides el mes d'abril.\nAmb aquesta iniciativa, un any més l'Ajuntament ha volgut solidaritzar-se en les necessitats que es plantegen en cooperació internacional. "Els esforços de Palau Solidari van adreçats a intentar satisfer unes necessitats detectades en un viatge que l'entitat va fer el passat estiu a Palcamayo. Per tant, aquest consistori vol donar suport amb mitjans econòmics al projecte que s'ha presentat" ha explicat el regidor de Cooperació i Solidaritat, Jaume Oliveras. "Amb aquesta nova acció mantenim la col·laboració municipal amb Palau Solidari, una relació que ja supera els 25 anys", ha destacat Oliveras.\nL'experiència que ha acumulat Palau-solità i Plegamans, sobretot gràcies al treball que ha portat l'Ajuntament amb l'ONG local Palau Solidari en els darrers anys, ha facilitat que el municipi aposti cada vegada més per projectes de cooperació que incideixin sobretot en aspectes educatius i sanitaris.\nL'Ajuntament i Palau Solidari ja havien col·laborat en diferents ocasions i en d'altres projectes a Palcamayo, ubicat al departament de Junín, a la província de Tarma.\nPublicat per Bloc d'en Jaume Oliveras Malla a 14:24\ndiumenge, 8 de gener de 2017\nVOLEM SER MUNICIPI TURÍSTIC?\nSí. Ja sé que han passat molts dies des que vaig escriure per darrera vegada en aquest blog. Però, entre àpats nadalencs, el gaudir de la família i algun petit viatge, la veritat és que ni tan sols hi he pensat.\nDe fet, són moltes les qüestions que, per raó de l'actualitat, podria comentar. Però, si ens centrem en el que m'afecta en alguna de les meves competències de govern, és evident que el que cal afrontar amb serenitat i capacitat d'influència política pel bé dels interessos del nostre poble, és la nova llei sobre el Comerç, els serveis i les Fires que s'ha posat en marxa en el Parlament de Catalunya. Estem parlant d'un projecte de llei, que ja s'ha treballat amb els representants dels grans sectors afectats, i que com a projecte que és, estarà subjecte a millores i modificacions substancials, tant en el pla parlamentari com en el propi del Comerç, els Serveis, les Fires i el Turisme.\nDes de l'àrea de Comerç, com ja sabeu, s'han endegat diverses iniciatives per tal de millorar la seva implantació, dinamització, promoció..., i la col·laboració necesària amb l'Ajuntament. Ja coneixeu l'estudi que està portant a terme la Cambra de Comerç de Sabadell i les diagnosi a més de vint establiments del poble. Però, també estem treballant en l'elaboració d'un calendari únic d'activitats relacionades amb el comerç local a consensuar entre tots els comerciants i en altres fronts i criteris de funcionament dels que espero poder oferir-vos més novetats en ben poques setmanes.\nPerò, com tantes vegades hem comentat, resulta que, gràcies a la tasca portada a terme, cap a mitjans dels anys noranta per l'Ajuntament i l'Associació de Comerciants, es va aconseguir que el nostre municipi fos declarat com a Turístic. I són moltes les ocasions en les que ens hem interrogat sobre les causes o raons que van portar a fer aquesta petició. La conclusió última, és que només es perseguia que els nostres comerciants tinguessin la possibilitat d'obrir els comerços en diumenges i festius. I és així com hem arribat fins avui, sabent que un nombre important d'establiments obren en diumenge i que són moltes les persones d'altres pobles veïns que, aprofiten aquest fet per venir en dia festiu a fer les seves compres i, per què no, aprofitar per quedar-se a dinar també a Palau.\nAra, amb la nova proposta de llei sobre el Comerç, el que es pretén és regular d'una forma global tota l'activitat comercial, els serveis, les fires i la catalogació dels municipis com a turístics. És a dir, ja no es tracta només, com fins ara, de regular els horaris comercials (també anul·lats pel tribunal constitucional espanyol presidit per un militant del PP) sino que es cerca regular tota l'activitat del comerç a Catalunya.\nI aquí és on topem amb els nous requisits que es proposen com a condició sine qua non, per tenir la consideració de municipi turístic. Unes condicions que, de donar-se, seran revisades cada quatre anys i per tant, caldrà renovar aquesta qualificació cada vegada que finalitzi un periode quatrianyal.\nDiu el projecte de llei que, per tal de poder obtenir la declaració de municipi turístic, s'hauran de complir algun dels quatre supòsits següents:\n1. Que un municipi disposi d'un bé declarat patrimoni de la humanitat, o immoble d'interès cultural integrat en el patrimoni històric-artístic, que generi una afluència anual acreditada de visitants.\n2. Que aculli algun gran esdeveniment esportiu o cultural important d'àmbit nacional o internacional que generi una gran afluència de visitants.\n3. Que disposi d'una gran àrea comercial que generi també una important afluència de visitants de fora de Catalunya.\n4. Que disposi d'una zona portuària on operin creuers amb un mínim de quatre-cents mil visitants l'any.\nAixí, quan anem a la Diputació, Consell Comarcal, Generalitat..., i ens preguntin que quantes pernoctacions tenim, s'ens quedarà de nou aquella cara de circumpstàncies que, ens portarà novament a pensar que no sabem per on enfocar la cosa.\nSí que, avui per avui, podem dir que la Diputació ens ha confirmat l'elaboració d'un Pla de Turisme que ens ha de guiar per tal que poguem aprofitar els moltíssims atractius de tota mena que sabem que tenim i que encara, potser, no hem sabut difondre de forma adequada. Gaudim d'un gran patrimoni cultural, natural, paisatgístic, patrimonial, arqueològic... que hem de saber promocionar. Hem de poder aconseguir que un equipament hoteler s'instal·li al nostre poble i que acabem els treballs per a una concessió administrativa de restaurant amb les seves activitats turístiques paral·leles a la masia de l'Hostal del Fum. Hem de saber aprofitar aquesta nova legislació en positiu per clarificar el nostre posicionament a la comarca i al país, que doni l'impuls necessari als nostres comerciants i a la imprescindible promoció dels grans atractius que tenim com a municipi del Vallès "Central".\nSí. S'ens gira feina! Però, potser es tracta de la gran oportunitat que estàvem esperant per poder donar l'impuls definitiu al nostre teixit comercial i al gran atractiu turístic que ningú ens ha de convèncer que tenim!\nPublicat per Bloc d'en Jaume Oliveras Malla a 10:52\nSANTI VIDAL: NO T'HAS EQUIVOCAT TANT, COM ELS QUI ...\nPLE GENER 2017: MÉS GESTIÓ DEL GOVERN, MÉS SOROLL ...\nPALAU-SOLITÀ I PLEGAMANS AMB LA CAMPANYA CASA NOST...\nAPOSTEM DECIDIDAMENT PER LA COOPERACIÓ, AMB ONG LO...


Canyelles participarà en el programa pilot “Nexes, atenció a la soledat no desitjada de les persones grans” de la Diputació de Barcelona | Benestar social | Actualitat\nCanyelles participarà en el programa pilot “Nexes, atenció a la soledat no desitjada de les persones grans” de la Diputació de Barcelona\nPublicat el Dimecres, 07 Juliol 2021 10:08 | Imprimeix\nL’Ajuntament de Canyelles, juntament amb el d'Olivella, participarà, a partir del mes de setembre, en un programa pilot de la Diputació de Barcelona per a la detecció i atenció de la soledat no desitjada de les persones grans.\nL’objectiu d’aquest programa, que porta per nom “Nexes, atenció a la soledat no desitjada de les persones grans”, és conèixer i acompanyar les persones grans que viuen soles i que es troben en situació d’aïllament social o de soledat no desitjada, i vincular-les a recursos comunitaris a partir d’un pla de treball individualitzat.\nProfessionals de l’àmbit social, que formen l’equip del projecte, faran visites al domicili a persones que viuen soles, majors de 65 anys, així com aquelles majors de 75 que també viuen soles i que no són usuàries de serveis socials. Aquest treball es farà en coordinació amb els equips de serveis socials de Canyelles i d’Olivella, que gestiona el Consell Comarcal del Garraf.\nEn aquestes visites es valorarà la situació personal, emocional i social, i s’identificaran les necessitats, capacitats i interessos de cada persona, i la relació amb el seu entorn, amb l’objectiu d’elaborar el pla d’acompanyament que preveu un seguiment continuat al llarg de la intervenció, que serà d’entre tres i sis mesos.\nLa participació dels municipis d’Olivella i Canyelles contribuirà a l’adaptació del programa Nexes a les característiques i particularitats de les poblacions amb urbanitzacions disperses.\nEl programa pilot s’ha posat en marxa el mes de juny als municipis d’Igualada, Mataró, Viladecans, i a la Mancomunitat La Plana (de la qual en formen part els municipis de Balenyà, El Brull, Folgueroles, Malla, Muntanyola, Sant Martí de Centelles, Santa Eulàlia de Riuprimer, Seva, Taradell, Tona, Viladrau i l’EMD Sant Miquel de Balenyà), i està previst que finalitzi el mes de novembre.\nDurant aquest període es preveu acompanyar unes 250 persones grans de tots aquests territoris. Posteriorment, s’avaluarà aquesta prova pilot i es definirà el projecte definitiu que s’oferirà al conjunt de municipis de la província de Barcelona.\nEstratègia comarcal pel foment de l’envelliment actiu i la millora de la qualitat de vida de les persones amb dependència\nLa participació en aquest projecte forma part del treball conjunt entre ajuntaments, Consell Comarca, i entitats econòmiques i socials del territori per a fomentar l’envelliment actiu i saludable, columna vertebral de la planificació econòmica al territori i un dels eixos del Pla Estratègic d'Activitat Econòmica del Garraf.\nDins d’aquesta estratègia també es desenvolupen altres actuacions com el programa “Envelliment actiu i saludable, i dependència”, que té l’objectiu d’impulsar la recerca, el desenvolupament tecnològic i la innovació, per gestionar la salut, prevenir el declivi funcional i la fragilitat, i promoure models integrals d’atenció per a malalties cròniques, amb la monitorització remota, entre d’altres.\nAixí mateix, a través del Pacte per a l’Ocupació del Garraf es treballa en l’impuls de nous perfils professionals relacionats amb la innovació tecnològica en l'àmbit de la dependència, i s’han fet propostes de millora en la formació reglada i no reglada, i en el model de gestió de la dependència.\nD’altra banda, s’està iniciant el desenvolupament del programa “Garraf, comarca cuidadora i saludable”, en el marc del projecte “Treball, Talent i Tecnologia” de la Diputació de Barcelona, amb la voluntat de millorar la qualitat de vida de les persones de més de 55 anys i de persones dependents, i amb l’objectiu de crear ocupació de qualitat en l’àmbit de les cures. Aquest programa, que es presentarà a finals d’aquest mes, compta amb la participació dels ajuntaments de Canyelles, Cubelles, Olivella, Sant Pere de Ribes i Sitges.